laura calonge - Alianzo
Home » laura calonge
laura calonge Barcelona
Similar Profiles to laura calonge 2 Bakorinthe 6 | Beibele Inthaneteng | Phetolelo ya Lefase le Lefsa
2 Bakorinthe 6:1-18
6 Re šoma gotee le yena,+ gape re le lopa gore le se ke la amogela botho bjo bogolo bja Modimo gomme la lahlegelwa ke morero wa bjona.+
2 Gobane o re: “Ke go kwele ka nako e amogelegago gomme ke go thušitše letšatšing la phološo.”+ Bonang! Bjale ke nako e amogelegago ka mo go kgethegilego.+ Bonang! Bjale ke letšatši la phološo.+
3 Ka tsela le ge e le efe ga re nee lebaka la go kgopša,+ gore bodiredi bja rena bo se ke bja solwa;+
4 eupša re ipolelela ka ditsela tšohle+ re le badiredi ba Modimo, ka go kgotlelela dilo tše dintši, ka ditlaišego, ka mabaka a go hloka dilo, ka mathata,+
5 ka go itiwa, ka go golegwa,+ ka meferefere, ka go šoma ka thata, ka mašego a go hlorega boroko, ka dinako tša go se be le dijo,+
6 ka tshekego, ka tsebo, ka go kgotlelela ka go se fele pelo,+ ka botho,+ ka moya o mokgethwa, ka lerato le le se nago boikaketši,+
7 ka polelo ya go rereša, ka matla a Modimo;+ ka dibetša+ tša toko ka letsogong la le letona le ka letsogong la le letshadi,
8 ka letago le lenyatšo, ka pego e mpe le pego e botse; ka go swarwa bjalo ka bafori+ fela re le ba go rereša,
9 re tšewa bjalo ka ba ba sa tsebjego fela re tsebja,+ re tšewa re le ba swanetšwego ke lehu eupša re a phela,+ re itiwa + fela re sa gafelwe lehu,+
10 bjalo ka ba nyamilego eupša re dula re thabile, bjalo ka badiidi fela re humiša ba bantši, le bjalo ka ba se nago selo fela re na le dilo tšohle.+
11 Bakorinthe, re boletše le lena ka go se pepetletše, lerato leo le lego dipelong+ tša rena le katologetše* go lena.
12 Ga re dikadike go le bontšheng lerato,+ eupša lena le a dikadika go re bontšheng lona.+
13 Ka gona ke bolela bjalo ka ge go bolelwa le bana,+ ke re le dire se se swanago le go rena ka gore le lena le katološeng lerato leo le lego dipelong tša lena.
14 Le se ke la rwala joko le ba ba sa dumelego.+ Gobane toko le go hloka molao di na le segwera sefe?+ Goba seetša se abelana eng le leswiswi?+
15 Go feta moo, go na le kwano efe magareng ga Kriste le Sathane?*+ Goba modumedi o swana+ ka eng le yo a sa dumelego?
16 Tempele ya Modimo e na le tumelelano efe le medingwana?+ Gobane re tempele+ ya Modimo yo a phelago; go etša ge Modimo a itše: “Ke tla dula gare ga bona+ ka sepela gare ga bona gomme ke tla ba Modimo wa bona, bona e tla ba batho ba ka.”+
17 Jehofa o re: “‘Ka gona tšwang gare ga bona, le itlhaole le lese go kgwatha selo se se sa hlwekago’”;+ “‘gomme ke tla le amogela.’”+
18 “‘Ke tla ba tatago lena,+ lena le tla ba barwa le barwedi ba ka,’+ go bolela Jehofa Ramatlaohle.”+
^ Phetolelo ya lentšu ka lentšu e re, “pelo ya rena e katologile.”
^ Goba, “Beliale.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D6%26wtlocale%3DSE%26srcid=share⊂ject=Bala Beibele Inthaneteng